May 04,2017
దశాబ్ద కాలంలో దేశంలోకి భారీగా నల్లధనం
న్యూఢిల్లీ: దేశంలో నల్లధనాన్ని కట్టడి చేసేందుకు ప్రభుత్వాలు ఎన్నో చర్యలు తీసుకుంటున్నట్టు ప్రకటనలు చేస్తున్నప్పటికీ వాస్తవంగా అవేమీ ఫలితాలివ్వడం లేదని మరోమారు నిరూపితమైంది. అమెరికా కేంద్రంగా పని చేస్తున్న ఆర్థిక విశ్లేషణ సంస్థ 'గ్లోబల్‌ ఫైనాన్స్‌ ఇంటిగ్రిటీ' (జీఎఫ్‌టీ) ఈ విషయాన్ని మరోమారు గణాంకాలతో సహా నిరూపితం చేసింది. 2005-2014 మధ్య కాలం లో భారత్‌లోకి దాదాపు 770 బిలియన్‌ డాలర్ల నల్లధనం వచ్చి చేరినట్టుగా ఆ సంస్థ తెలిపింది. ఇదే దశాబ్ద కాలంలో దేశం నుంచి దాదాపు 165 బిలియన్‌ డాలర్ల నల్లధనం సరిహద్దులు దాటినట్టుగా వెల్లడిం చింది. ఇందులో ఎక్కువ భాగం నకిలీ ఎగుమతి, దిగుమతి లావాదేవీలు, ఇన్వాయిస్‌ల రూపంలోనే నమోదు అయినట్టుగా వివరించింది. 2014 ఒక్క సంవత్సరంలో దేశంలోకి దాదాపు 101 బిలియన్‌ డాలర్ల సొమ్ము దేశంలోకి వచ్చినట్టుగా జీఎఫ్‌టీ విశ్లేషించింది. ఇదే కాలంలో దాదాపు 23 బిలియన్‌ కోట్ల నల్ల సొమ్ము దేశం దాటినట్టుగా వివరిం చింది. '2005-2014 మధ్యకాలం లో అభివృద్ధి చెందుతున్న దేశాల్లో అక్రమంగా నల్లధన రాకపోకలు' అనే శీర్షికతో సంస్థ ఒక నివేదికను విడుదల చేసింది. ప్రపంచ వ్యాప్తంగా ఇలాంటి అక్రమ సొమ్ము విలువ 2014 నాటికి 2 లక్షల కోట్ల డాలర్లకు పైమాటేనని తేల్చింది.
మీ స్నేహితులకు రికమెండ్ చెయ్యండి